                                                                                                   ДО
                                                                                                          ОБЩИНСКИ СЪВЕТ
ГР. КРУМОВГРАД
Д О К Л А Д Н А   З А П И С К А


от Себихан Керим Мехмед – Кмет на Община Крумовград

ОТНОСНО: Отчет за изпълнение на Спортния календар за 2024 година и приемане на Спортен календар на община Крумовград за 2025 година с необходими средства за изпълнението на дейностите за спорт.

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
Съгласно чл. 6, т. 1 от Закона за физическото възпитание и спорта общинската политика в областта на физическата активност, физическото възпитание, спорта и спортно-туристическата дейност се осъществява чрез финансово подпомагане на дейности в съответствие с Националната програма. Местните органи разработват и прилагат политики с цел насърчаване на спорта за всички чрез създаване условия за практикуване на спорт и спортно-туристическа дейност и оказват съдействие за организирането на спортни мероприятия на територията на общината.
Дейностите в областта на физическото възпитание, физическата активност, спорта и спортно-туристическата дейност се финансират със средства от държавния бюджет и бюджетите на общините.
Съгласно чл. 133, ал. 1, т. 1 и ал. 3 от Закона за физическото възпитание и спорта със средства от бюджетите на общините може да се финансира изпълнението на дейностите в съответствие с национална програма за развитие на физическата активност, физическото възпитание, спорта и спортно-туристическата дейност и приоритетно дейностите в областта на спорта за всички, а съгласно ал. 2 на същия член общините може да подпомагат спортни организации, спортни училища и туристически дружества, които имат седалище и дейност на територията на съответната община, както и юридически лица с нестопанска цел, регистрирани за осъществяване на общественополезна дейност, които организират и насърчават децата и младежите да се занимават с физическа активност, спорт и спортно-туристическа дейност.
Общините подпомагат приоритетно дейностите в областта на спорт за всички. Условията и редът за финансиране и подпомагане на физическата активност, физическото възпитание, спорта и спортно-туристическата дейност се определят с наредба на общинския съвет.

Във връзка с горепосоченото, на основание чл. 17, ал. 1, т. 10 и чл. 21, ал. 1, т. 12  от Закона за местното самоуправление и местната администрация и  чл. 133, ал. 1, т. 1, ал. 2 и ал. 3 от Закона за физическото възпитание и спорта, предлагам Общинския съвет да вземе следното
Р Е Ш Е Н И Е:

1. Приема отчет за изпълнение на спортния календар на община Крумовград за 2024 година – Приложение № 1;


2. Приема Спортен календар на община Крумовград за 2025 година с необходимите средства за реализиране на дейностите за спорт, съгласно Приложение № 2,  неразделна част от решението.









            ВНЕСЪЛ:……/П/…………










                /Себихан Мехмед/
Изготвил: ……/П/……... /Ф. Расим/

  Съгласували:  1. …/П/……… /К. Тюрдиева/

         2. …/П/……….... /Н. Акиф/   
                           3. ………/П/………. /В. Пехливанова/
